 Waxa uu Cabdirashiid Xasan Mataan daboolka ka qaaday in haatan ay la qumanaan weyday ka sii mid ahaanshaha xisbiga Waddani, waxaanu sidan ku sheegay shir jaraaid oo uu warbaahinta kula hadlay, waxaana isaga oo arimahan ka hadlaayay uu yidhiWaxaad ogaydeen inaan ka degay faraskii xisbiga Ucid 23-11-2015-kii kadib markii aan arkay fashilkii xisbiga oo uu hogaaminayay guddoomihii xisbigu Faysal Cali Waraabe, waxaan ahaan lahaa mucaarad adag waxaan jeclaa inaan halkii ka sii wado mucaaradadii, waxaan u holaday inaan ku biiro xisbiga Waddani waxaanan galay 9-2-2016 halkaas si weyn ayaa laygu soo dhaweeyay aniguna waxaan is lahaa waxaad xoojin doontaa xisbiga waanad ku biirin doontaa waxii sixitaan ah, waxaad ogtihiin in muddo sanad ah ay warbaahintu i baafinayeen mawqifka aan ka qabo xisbiga,maadaama oo aan ka dhex muuqan shaashadaha xisbiga Waddani, haddaba maanta waxaan idiin cadaynayaa sababihii aan uga maqnaa shaashada xisbigu inay ahayd saluug aaan ka qaaday hanaanka maamul, nidaamka ollolaha, hiigsiga xisbiga iyo hoggaamintiisaba. 